Νοσηλευτική

Νοσηλευτική είναι η τέχνη και επιστήμη υγείας που ασχολείται με την καθημερινή και λεπτομερή φροντίδα των ατόμων, της οικογένειας και της κοινότητας για τη πρόληψη, διατήρηση και αποκατάσταση της υγείας σε όλο το φάσμα των φυσιολογικών βιοψυχοκοινωνικών λειτουργιών της. Ο νοσηλευτής ή η νοσηλεύτρια συνεργάζεται στενά με τον ιατρό και εφαρμόζει στη πράξη τις ιατρικές οδηγίες. Ο νοσηλευτής μπορεί να ασχολείται με: αιμοληψίες, ενέσεις, αλλαγές τραυμάτων, περιποίηση κατάκλισης, καθαρισμό και περιποίηση σώματος του ασθενούς, μέτρηση ζωτικών σημείων και χορήγηση φαρμακευτικής αγωγής, συνοδεία ασθενούς, έως και παροχή βοήθειας στον ιατρό κατά την αντιμετώπιση σοβαρών τραυμάτων ή χειρουργικών επεμβάσεων.  Η στολή που φοράει ο Νοσηλευτής/τρια αποτελείται από μπλούζα με παντελόνι και είναι χρώματος άσπρο όπου μπορεί να συνδυαστεί ζακέτα χρώματος μπλέ σκούρα κυρίως για τις γυναίκες Νοσηλεύτριες.

Νοσηλευτική Εκπαίδευση

Για την απονομή του τίτλου Νοσηλευτή θα πρέπει (στην Ελλάδα) ο ενδιαφερόμενος να δώσει Πανελλήνιες εξετάσεις, να εισαχθεί και να αποφοιτήσει σε ένα από τα Τμήματα Νοσηλευτικής των A.Τ.Ε.Ι. και Α.Ε.Ι. ή στην Σχολή Αξιωματικών Νοσηλευτικής (ΣΑΝ). Οι σπουδές διαρκούν 4 χρόνια και απονέμεται ο τίτλος Πτυχιούχος ή Διπλωματούχος Νοσηλευτής. Οι Πτυχιούχοι Νοσηλευτές έχουν δυνατότητα  για Μεταπτυχιακές Σπουδές (MSc in Nursing) και Διδακτορικές Σπουδές (PhD in Nursing) σε Ελλάδα και χώρες του εξωτερικού (μετά από ανάλογη διαδικασία ισοτιμίας πτυχίου). Σύμφωνα με τις διατάξεις του άρθρου 5§2 Α του Νόμου 1579/1985, από τη δημοσίευση του παρόντος νόμου καθιερώνεται ο επαγγελματικός τίτλος του νοσηλευτή και νοσηλεύτριας στους πτυχιούχους ή διπλωματούχους των: 

α) Τμημάτων νοσηλευτικής T.Ε.Ι.
 
β) Νοσηλευτικών τμημάτων A.Ε.Ι.

γ) Τέως ανώτερων σχολών αδελφών νοσοκόμων επισκεπτριών αδελφών νοσοκόμων, αρμοδιότητας Υπουργείου Υγείας, Πρόνοιας και Κοινωνικών Ασφαλίσεων και Κ.Α.Τ.Ε.Ε.
 
δ) Ισότιμων σχολών αλλοδαπής των αντίστοιχων σχολών α, β, γ.
ε) Επίσης Νοσηλευτική μπορείς να σπουδάσεις και από (Τ.Ε.Ε ,Ε.Π.Α.Λ, Ι.Ε.Κ, Ο.Α.Ε.Δ, Μ.Τ.Ε.Ν.Σ) ως Βοηθός Νοσηλευτής   Η συνολική διάρκεια φοίτησης είναι 3 χρόνια.
Στους πτυχιούχους Α.Ε.Ι. ή Τ.Ε.Ι., χορηγείται άδεια άσκησης επαγγέλματος από τη Νομαρχία.
Στην Ελλάδα ο Νοσηλευτής/ρια μπορεί να κάνει και εξειδίκευση, όπως ορίζει ο νόμος 1579/1985 στο Άρθρο 5, σε μια από τις εξής ειδικότητες:

- Παθολογική Νοσηλευτική.

- Χειρουργική Νοσηλευτική.

- Παιδιατρική Νοσηλευτική.

- Νοσηλευτική Ψυχικής Υγείας.  
- Μαιευτική / Γυναικολογική Νοσηλευτική.  
Ο Πτυχιούχος Νοσηλευτής/ρια  μπορεί να συνεργαστεί και με άλλους επιστήμονες του χώρου π.χ. (Μαίες) 
Ο Νοσηλευτής μπορεί να εργαστεί και ως Σχολικός/κή  Νοσηλευτής/ρια  Ειδικής Αγωγής: στη  Πρωτοβάθμια εκπαίδευση - Ιδιωτικά Σχολεία Δευτεροβάθμια Εκπαίδευση - Τ.Ε.Ε. δημόσια και ιδιωτικά Μονάδες Ειδικής Αγωγής  - Ειδικά Δημ. Σχολεία, Ειδικά Γυμνάσια και Λύκεια, -  Τ.Ε.Ε. Ειδικής Αγωγής και Ε.Ε.Ε.Κ - Παιδικούς Σταθμούς.

Υγεία Πρόνοια & Ευεξία

Τομείς Απασχόλησης και Προοπτικές Αγοράς Εργασίας: Ο βοηθός νοσηλευτής μπορεί να εργαστεί ως βοηθητικό προσωπικό  σε Νοσοκομεία  Δημόσια & Ιδιωτικά , Σε Χειρουργεία Συμετέχωντας στη Χειρουργική Ομάδα (Ανεξαρτήτου Χειρουργείου),  Ιδιωτικές Κλινικές ,Πολυκλινικές, κλινικές παιδιών, Δημόσιες ή Ιδιωτικές Κινητές μονάδες προνοσοκομειακής φροντίδας, Μαιευτήρια, Γυναικολογικές Κλινικές Ιατρεία, Τοπική Μονάδα Υγείας (ΤΟ.Μ.Υ.), Κέντρα Υποβοηθούμενης Αναπαραγωγής, Εταιρείες Μητρικού Θηλασμού ή Ανώδυνου Τοκετού, Μονάδες Νεογνών φροντίδα & (Μ.Ε.Ν.Ν.), Τμήμα Οικογενειακού Προγραμματισμού των Νοσοκομείων, Ιδιωτικά Ιατρεία (ανεξαρτήτου ειδικότητας), Διαγνωστικά και ιατρικά κέντρα, Κέντρα αποκατάστασης,Θεραπευτήρια, Εργοθεραπευτήρια, Φαρμακεία , Μικροβιολογικά Εργαστήρια, Υγειονομικούς Σταθμούς, Κινητές μονάδες, Μ.Ε.Θ,  Μονάδες Α’ βοηθειών, Μονάδες αντιμετώπισης επειγόντων περιστατικών, EKAB, Φύλαξη Βρεφών,Νηπίων,Παιδιών και με ( ειδικές Ανάγκες),Στην Ειδική Αγωγοί ως Σχολικοί Βοηθοί & Σχολικοί Συνοδοί σε Ειδικά Σχολεία,  ως βοηθός Νοσηλευτής/ρια σε σχολεία (Δημόσια, Ιδιωτικά, Ειδικά) συμμετέχοντας όπως και οι Σχολικοί Βοηθοί στο υποστηρικτικό και βοηθητικό ρόλο με σκοπό την εύρυθμη λειτουργία της σχολικής μονάδας, ώς Σχολικός Βοηθός & Σχολικός Συνοδός των παιδιών σε ημερήσια κανονικά (Δημόσια & Ιδιωτικά σχολεία), σε εγκεκριμένα Ιατροπαιδαγωγικά Κέντρα - Νοσοκομεία του Υπουργείου Υγείας, Ιδρύματα χώροι φιλοξενίας (παιδιών- ενηλίκων) κ.α., Παιδότοπους, Παιδικές Κατασκηνώσεις, Χιονοδρομικά Κέντρα, Ιαματικά Λουτρά (Πηγές),Παραθαλάσσια Θέρετρα, Χώρους Άθλησης, σε μεγάλα τεχνικά συνεργεία, βιομηχανικές μονάδες,Οίκους Ευγηρίας, Κ.Α.Π.Η, Κέντρα Αποκατάστασης ατόμων με ειδικές ανάγκες ,στο πρόγραμμα «Βοήθεια στο Σπίτι» των Δήμων, και ως ελεύθερος επαγγελματίας να προσφέρει τις υπηρεσίες του σε ασθενείς που νοσηλεύονται στο σπίτι υπό ιατρική παρακολούθηση. Οι προοπτικές απασχόλησης διαγράφονται θετικές λόγω της υψηλής ζήτησης του επαγγέλματος.